Tribut a Radio Futura i cinema de Joel Coen en la setmana dels 80s del Casal Jove del Port de Sagunt
14 de desembre 2016

![Imagen 1](/media/isbmaxcg/74_radio-tributo-logo-s.jpg)![Imagen 2](/media/brepfiov/74_arizona-baby.jpg)

​El grup musical badaloní Radio Tributo actuarà **dissabte 17 de desembre en el Casal Jove del Port de Sagunt** fent versions de les cançons de l'emblemàtic grup pop dels 80s, **Radio Futura**. El concert, que començarà a les 19 hores, pretén oferir a les noves generacions, així com a aquells que la van viure, el que va significar nàixer musicalment en els anys daurats del pop i el rock en espanyol.

Tot aquell que vulga ballar al so de la mítica _Escuela de calor_ o sentir el _Veneno en la piel_ **podrà fer-ho de forma gratuïta i fins a completar l'aforament**.

Isaac Salmerón a la veu, Ramón Salmerón a les guitarres, Enric Tor als teclats, Toni Álvarez al baix i als cors i Miki Durán a la bateria, ofereixen el tribut més fidel i contundent a una de les millors bandes del panorama espanyol. Un repàs dels èxits més emblemàtics dels 12 anys de la seua carrera, amb un repertori de més de 25 temes.

A més, del 16 de desembre de 2016 a l'11 de gener de 2017, s'exhibirà **l'exposició del grup fotogràfic Arse, _Photo & Rock_.**

Per a completar la setmana dels 80s, **divendres 16 de desembre es projectarà a les 19 hores la pel·lícula _Arizona Baby_** (1987) del director nord-americà Joel Coen. Protagonitzada per Nicolas Cage i Holly Nunter, el film explica la història d'una parella que no pot tindre fills però està disposada a formar una família tant sí com no. Per això decideixen segrestar un bebè d'una família que acaba de tenir quintigemin.    

*   [](http://www.facebook.com/sharer.php?u=https://aytosagunto.es/va/actualitat/tribut-a-radio-futura-i-cinema-de-joel-coen-en-la-setmana-dels-80s-del-casal-jove-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/tribut-a-radio-futura-i-cinema-de-joel-coen-en-la-setmana-dels-80s-del-casal-jove-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/tribut-a-radio-futura-i-cinema-de-joel-coen-en-la-setmana-dels-80s-del-casal-jove-del-port-de-sagunt/ "Linked In")
*   [](mailto:?body=https://aytosagunto.es/va/actualitat/tribut-a-radio-futura-i-cinema-de-joel-coen-en-la-setmana-dels-80s-del-casal-jove-del-port-de-sagunt/)